钦定古今图书集成/明伦汇编/官常典/第295卷 > 衷
## 钦定古今图书集成/明伦汇编/官常典/第295卷 > 衷

按《金史》本传：“衷本名丑，汉中都司属司人。世祖曾孙。
祖霸合布里，封郓王。父悟烈，官至特进，大定中，收充
阁门祇候，授代州宣锐军都指挥使。岁旱，州委祷雨
于五台灵潭，步致其水，雨随下，人为刻石纪之。四迁
引进使，兼典客署令，改尚辇局使。扈从北幸，赐厩马
二，以旌其勤。寻为夏国王李仁孝封册使，历宁海、蠡”
州刺史，入为大睦亲府丞，除顺义军节度使。陛辞，赐
金币，特宠异之，移镇镇西。泰和六年，致仕，卒。衷孝悌
贞谨，深悉本朝婚礼，皇族婚嫁，每令衷相之，治复有
能称。其在宁海、蠡州，平赋役，无扰民，立石颂遗爱。大
安初，追赠辅国上将军。